Beebe zubia

Beebe zubia () Ameriketako Estatu Batuetako Washington estatuko Chelan herrian kokaturiko arku-zubi bat da. US 97 autobideak Columbia ibaia zeharkatzeko erabiltzen da eta 1963. urtean eraiki zen. Batazbeste 5.000 ibilgailuk erabiltzen dute egunero.

 Historia 
1919an zubi eseki bat eraiki zen. Lehenengo zubi haren helburua mendebaldeko ertzeko sagastiak ureztatuko zituen hodia eramatea zen, izan ere ur iturriak ekialdeko ertzean baitzeuden. Beebe Orchard Company izan zen eraiki zuen enpresa, 1947rako estatuko sagar ekoizle handiena zena, eta gaur egungo zubiak haren omenezko izena du. 

1950. hamarkadan Rocky Reach urtegia eraiki zen eta ibaialdea ur azpian gelditu zenez zubi berri bat altxatzeko beharra ikusi zen. 1963an inauguratu zen Beebe zubi berria.

 Egitura 
374 metrotako luzera du. Zubiaren zabalera 7,9 metrotakoa da eta autoentzako alde bakoitzera errail bat du. Alboetan 91 cm-ko espaloiak ditu. Lau zutabe ditu eta zubibegi handiena 158,5 metrotakoa da.

Zubi eseki zaharraren dorre bat oraindik ere mantentzen da zubi berriaren alboan.

 Erreferentziak 

 Kanpo estekak 

Kategoria:1963ko zubiak
Kategoria:Ameriketako Estatu Batuetako zubiak
Kategoria:Washington estatuko eraikinak